Document ID: 32005R2099

KOMISIJAS REGULA (EK) Nr. 2099/2005
(2005. gada 20. decembris),
ar ko atļauj kuģiem, kuri peld ar Spānijas karogu, atsākt heku zveju ICES zonā Vb (EK ūdeņi), VI, VII, XII, XIV
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1), un jo īpaši tās 26. panta 4. punktu,
ņemot vērā Padomes 1993. gada 12. oktobra Regulu (EEK) Nr. 2847/93, ar ko izveido kontroles sistēmu, kas piemērojama kopējai zivsaimniecības politikai (2), un jo īpaši tās 21. panta 3. punktu,
tā kā:
(1)
Padomes 2004. gada 22. decembra Regulā (EK) Nr. 27/2005, ar ko 2005. gadam nosaka zvejas iespējas un ar tām saistītus nosacījumus konkrētiem zivju krājumiem un zivju krājumu grupām, kuri piemērojami Kopienas ūdeņos un attiecībā uz Kopienas kuģiem - ūdeņos, kur nepieciešami nozvejas ierobežojumi (3), ir noteiktas kvotas 2005. gadam.
(2)
Spānija 2005. gada 4. novembrī aizliedza kuģiem, kuri peld ar tās karogu, zvejot hekus ICES zonā Vb (EK ūdeņi), VI, VII, XII, XIV.
(3)
Ar Komisijas Regulu (EK) Nr. 1894/2005 (4) noteikts aizliegums kuģiem, kuri peld ar Spānijas karogu vai ir reģistrēti Spānijā, zvejot hekus ICES zonā Vb (EK ūdeņi), VI, VII, XII, XIV.
(4)
Apvienotā Karaliste 2005. gada 28. novembrī nodeva Spānijai kvotu 300 tonnu heku nozvejai ICES zonā Vb (EK ūdeņi), VI, VII, XII, XIV. Attiecīgi jāatļauj kuģiem, kuri peld ar Spānijas karogu vai ir reģistrēti Spānijā, zvejot hekus ICES zonā Vb (EK ūdeņi), VI, VII, XII, XIV. Tādēļ jāatceļ Komisijas Regula (EK) Nr. 1894/2005,
IR PIEŅĒMUSI ŠO REGULU.
1. pants
Zvejas atsākšana
Kuģi, kuri peld ar Spānijas karogu vai ir reģistrēti Spānijā, 2005. gada 1. decembrī atsāk heku zveju ICES zonā Vb (EK ūdeņi), VI, VII, XII, XIV.
2. pants
Atcelšana
Ar šo atceļ Komisijas Regulu (EK) Nr. 1894/2005.
3. pants
Stāšanās spēkā
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2005. gada 1. decembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 20. decembrī

Labels: 8
11
18
6